
Kalit so‘zlar: bola obrazi, o‘zbek nasri, Annotatsiya: Magolada o‘zbek nasri 
bola psixologiyasi, bola ruhiyati, prototip, bolalar adabiyotida ijod qiliyotgan yosh adib 
sarguzasht. Qobiljon Shermatovning “Buvamning 

Qissada yo‘l qo‘yilgan ba’zi bir kamchiliklar 
tadgiq etilgan. 

O CTATBE 

KIRISH 

Bolalar adabiyoti 0‘z oldiga kelajak avlodni jismonan baquvvat, ruhan pok, fikran sog‘lom, 
iymon-e‘tiqodi butun, bilimi, ma’naviyati yuksak mard va jasur, vatanparvar avlodni 
tarbiyalashdek murakkab vazifani qo‘yganligi bilan ajralib turadi. Bu adabiyotning o‘ziga xos 
xususiyati o‘zgaruvchan hodisa bo‘lib, u kitobxon yoshi, tarixiy davr va muhit bilan bevosita 
bog'‘liq. 

Zamonaviy o‘zbek nasri rivojida bolalar adabiyoti o‘ziga xos yo‘nalish hisoblanadi. 
Adabiyotda bola obrazi dastlabki davrlardan hozirgi kungacha davr va qahramonning o‘ziga xos 
xususiyatlari adabiy tanqidchilar tomonidan turlicha o‘rganilgan. Ular olib borgan tadqiqotlarda 
bola obrazi genezi, tadrijiy takomilini tizimlashtirish, qiyosiy aspektlarda tadbiq etilgan. 
“Jumladan, akademik M.Qo‘shjonov, professor A.Qosimov, tadqiqotchi S.Babayevalarning 
ishlarini qayd etish mumkin. Xususan, A.Qosimov va S.Babayeva dissertasiyalari qiyosiy 
adabiyotshunoslik aspekti bajarilganligi bilan xarakterli. O‘zbek olimlaridan A.Rasulov, 
S.Matchonov, R.Barakayev, A.Xolmurodov, U.Uljaboyev, P.Shermuhammedov, 
Q.Qahramonovlarning tadgiqot va monografiyalari, U.Rasulova, Z.Ibragimova K.Turdiyeva, 
G.Jo‘rayeva, D.Rajabov va boshqalarning tezislari ham ushbu mavzuga bag‘ishlangan”. Bundan 
ko‘rinib turibdiki, bola obrazi mavzusi har bir davrda o‘zining dolzarb mavzu ekanligi bilan 
barchani birdek diqgatini tortib kelgan. O‘zbek milliy adabiyotida so‘nggi yillarda insonni davr 


bilan uzviylikda tasvirlashga, ruhiy olamini tahlil etishga e’tibor tobora ortmoqda. 

ASOSTY QISM 

O‘zbek adabiyotshunosligida ayni paytda zamonaviy o‘zbek nasrida bola obrazi yetakchi 
bo‘lgan asarlar misolida vogelikni badiiy ifodalash masalalarini zamonaviy yondashuvlar asosida 
ilmiy-nazariy jihatdan to‘g‘ri baholash muhim vazifalardan biridir. Ayniqsa, hozirgi zamonda 
butun bashariyat oldida paydo bo‘layotgan biz ilgari duch kelmagan g‘oyat murakkab 
muammolar, global xavf-xatarlarni birgalikda bartaraf etish, shu yo‘lda barcha ezgu-niyatli 
insonlarni birlashtirishda, dunyo aholisini qariyib uchdan bir gismini tashkil etadigan yoshlarni 
gumanistik g‘oyalar ruhida tarbiyalashda badiiy so‘z san‘atning o‘rni va mas‘uliyatini har 
qachongidan ham yuksaltirish zarurligini bugun hayotning o‘zi taqozo etmoqda. Ijtimoiy 
hayotdagi voqea-hodisalar inson ruhiyatida in*koslanib, unda evrilish yuz berishi, bolalar 
ruhiyatida yaqqol namoyon bo‘lishi, shubhasiz. Bu hol jamiyatdagi illatlar in‘kosini ham chetlab 
o‘tmaydi. Ko‘p hollarda yozuvchi ijtimoiy, manaviy muammolarni aks ettirishda aynan bola 
obraziga murojaat etadi. Biz yashayotgan dunyoni teran anglash uchun inson hayotnng muhim 
qismi bo‘lgan bolalikka ilmiy-falsafiy nuqtayi nazaridan yangicha yondashuv talab etadi. 

Biz o‘rganayotgan ob’yekt zamonaviy o‘zbek nasrida bola psixologiyasi (Qobiljon 
Shermatov) asaridadir. Aynan ilmiy ishimizda zamonaviy o‘zbek nasrida bola ruhiyatining qaysi 
jihati yoritib berilganligini ilmiy tadbiq etamiz. Bu yosh yodkor bolalar adabiyotining 
Xudoyberdi To‘xtaboyev, Anvar Obidjon singari iste’dodli ijodkorlari izidan borayotgan 
yozuvchilardan biridir. Uning “Buvamning oshqozonidagi mamlakat” sarguzasht-fantast qissasi 
o‘smir yoshdagi o‘quvchilarga bag‘ishlangan bo‘lib, asar qishloq bolasi hayoti haqidadir. Asar 
bir qarashda Xudoyberdi To‘xtaboyevning “Sariq devni minib”, jahon adabiyotida esa Jonatan 
Sviftning “Gulliverning sayohatlari’ni yodga soladi. Muallif bilan suhbatlarning birida asar 
qahramoni Mahmud kosib aynan mening bobom prototipim degan fikrni bildirib o‘tdi. Lekin 
tanqidchi U.Normatov “Talant tarbiyasi” nomli tanqidiy asarida yozuvchi Asqad Muxtor bilan 
bo‘lgan suhbatda bu haqida quyidagicha fikr bildirdi: “Adabiyotshunoslikda “prototip” degan 
so‘z juda shartli tushuncha. Buni ham lug‘aviy ma‘noda tushunmaslik kerak. Bittagiga sof 
prototip hech qachon bo‘lmaydi. Ya‘ni yozuvchi o‘z qahramonining ichki dunyosi, tanish 
qiyofasi, hayoti va boshqa sarguzashtlarni hech qachon hayotdagi bitta shaxsdan ko‘chirib 
ololmaydi. Unda adabiyot o‘z vazifasini bajara olmas edi. Mirtemir akaning bir so‘ziga etibor 
qiling “Ochil bobolarni ko‘p uchratganman”, deydi. Shu so‘zni leningradlik muallima 
Chechulina ham takrorlaydi. Men ham aytishim mumkin: Ochil buvalarni ko‘p ko‘rganman. Aks 
holda mening Ochil buvam duyoga kelmasdi’”. Darhaqigat, Qobiljonning gissasidagi Mahmud 
kosib ham adibning aynan o‘zining bobosi emas XIX asrning 30-40-yillaridagi o‘zbek xalqining 
barcha bobolaridir. 

Biz keyingi e’tiborni asar bosh qahramonlari 13 yoshdagi aynan o‘smir davrdagi 
bolakaylarga qaratdik. Bolalar uchun maktab hayotidan olib yozilayotgan ko‘pchilk asarlarni 
o‘qib kishining esnasi gotadi. “Ularning aksariyati odat tusiga kirib qolgan “‘ikir-chikirlar darsga 
kechikib keladigan, dars tayyorlamay ikki oladigan, kitob o‘qish o‘rniga o‘yinqaroqroq, odob 
bilmas tinib-tinchimas to‘polonchilarning kirdikorlari hagida. Shu xil “ikir-chikirlar’ga ham 
yangi tomondan yondashib, muhimrogq gap aytish, bolalar ruhiy dunyosini yangi qirralarini kashf 
etish mumkin, albatta. Bunga Chingiz Aytmatovning “Oq kema” asari butun bir qirg‘iz xalqi 
emas, barcha elat va millat vakillari uchun umumbashariy mavzularni yoritib bera olgan asar 
sifatida olishimiz mumkin”. Biz o‘rganilayotgan asar qahramoni ham mana shunday “ikir- 
chikirlar’dan holi emas. Bir vaqtlar ishchi ziyoli qishloq hayoti haqidagi asarlarda bo‘yoqlar bir- 
biridan keskin farq gilar, masalan, oddiy dehgon bilan ziyoli obrazi qarama-qarshi qo‘yilar edi. 
O‘sha kezlari hayotning o‘zida ahvol shunday edi. Endilikda shahar bilan qishloq jismoniy 
mehnat bilan aqliy mehnat orasida, ular yashayotgan ijtimoiy muhitda hech qanday tafovutlar 
yo‘q, ular orasida hech qanday farqlar qolmayotganini o‘zimiz ham guvohi bo‘lyapmiz. 

Asardagi ikki o‘rtoq: Bahodir bilan Baxtiyor 6-sinf o‘quvchilari ularning sevgan 
mashg‘uloti: futbol o‘yini, kompyuterda o‘tirish, darslarga kirmaslik, bolalar bilan urushish. Bu 
kabi salbiy xususiyatlar hozirgi davr barcha bolalari uchun xosdir. Hozirgi sharoitni, bolalarni 
qurshab olgan muhitni hisobga olish kerak. Fan-texnika mislsiz mo‘jizalar ko‘rsatayotgan davrda 
yashayapmiz. Har bir xonadonda ommaviy informasiya vositalari berayotgan ma’lumotlardan 
bolalar ham bahramand bo‘lishmoqda yoki chekka hududlarda ham _ katta-kichik futbol 
maydonlari qurib, foydalanishga topshirilmoqda. Asarda bosh qahramonlarning futbol o‘yiniga 
qiziqishlari bu, albatta, tabiiy hodisa. Yozuvchi tomonidan bu holat quyidagicha yoritilgan. “Bir 
kuni G‘anisher big‘illab yig‘lab qoldi, ko‘zimni ochsam, devorga suyanib orqasini silagancha 
dod solyapti. Tushundimki, bugungi penalti G‘anisherga tepilgan. Darsda ham xayolim 
stadionlar-u, 7-ning chopqir yigitlarida, zaldagi naqshinkor futbol to‘plarida turadi. Bu narsa 
kasallik deb aytasizmi yoki qiziqishmi, o‘zingizga havola”. Vaholanki, qishloq bolalari o‘ynash 
uchun vaqti zig. Axir, ular, avvalo, o‘qiydi, o‘qishdan keyin ro‘zg‘or ishlariga qarashadi, bola 
ko‘taradi, tomorqada ishlaydi, mol-qo‘ylarni boqadi va dala ishlarida oilasiga yordam beradi. 
Ana shu ulkan ijtimoiy vazifalarni ado etayotgan kichkintoy zahmatkashlarning adabiyotdagi 
to‘laqonli obrazi qani? Qobiljonning asarida ham qishloq bolasining haqiqiy bekorchi, o‘ta sust 
obraz sifatida berilishi kitobxonni gishloqda tug‘ilib o‘sgan bolalarga nisbatan salbiy qarashlarni 
paydo bo‘lishiga sabab bo‘ladi. Zero, “Bola shaxsiga xilma-xil yondashish, inson va uning qalbi 


haqidagi haqigatni to‘laroq aytish, uning kuchli va ojiz jihatlarini ro‘y-rost ko‘rsatish, uni bir 

yoqlama, shunchaki oq va qora timsol qilib ko‘rsatishdan qochish- bularning barchasi hozirgi 
adabiy jarayonning eng xarakterli tendensiyalaridan biridir”. 

Asarda yo‘l qo‘yilgan kamchiliklardan biri, bolalarning yo‘golib qolishida ota-onalarining 
beparvo, loqayd o‘z farzandlari tarbiyasiga nisbatan e’tiborsizligi diqqatimizni tortdi. Bolalar 54 
kun mobaynida buvasining oshqozonidagi mamlakatda sayr-sayohat qiladilar, o‘zga bir olam 
fuqarosi sifatida yashaydilar. Mana shu muddat ichida ota-onalarning farzandlari yo‘qolib 
qolishida hech qanday xavotir olmaydilar, ularni axtarib ham ko‘rmaydilar. Bu vogea qissada 
quyidagicha tasvirlanadi. “Hamma dasturxon atrofida jam bo‘ldi. Oyim uzatgan piyolani olar 
ekan G’anisher ayamga qarab”: Bahodir akam yana stadionga ketibdi, shekilli, ertalab tursam, 
joyida yo‘q!”-dedi burnini tortib. Goh-gohida_ kallayi saharlab orqa tomonga o‘tib to‘p 
dumalatadigan odatim borligini bilishgani uchun hayratga tushmadi”. Odatda bizning o‘zbek 
oilalarida bola tarbiyasi juda muhim vazifalardan biridir. Bu masalada hech gachon ota-onalar 
befarq bo‘Imaydi, aksincha, farzandlari yosh go‘daklik chog‘idanoq ularni to‘g‘ri tarbiyalashga 
harakat qiladilar. Maskur qissada esa, bu holat yana takrorlanadi, ular qayta kichraytiruvchi 
dorini ichib, maktub yozadilar va mitti odamlarning olamiga ketishga ahd qiladilar. Mana shu 
vogealar rivojida muallif balki, hozirgi kundagi bolalar tarbiyasi sustlashib ketayotganligini 
ochib berishga harakat qilayotgandir, lekin beparvolik, logaydlik juda yomon illatlardan biridir. 
Bu masalada hech kim e’tiborsik qilmaslik kerak. Chunki arzimagan e’tiborsizlik katta 
ko‘ngilsizliklarga sabab bo‘lishi mugqarrar. Yana shu xususida mashhur faylasuflardan biri 
shunday deydi: “Dushmanlardan qo‘rqma-nari borsa, ular seni o‘ldirishi mumkin. Do‘stlarda 
qo‘rqma-nari borsa, ular senga xiyonat qilishi mumkin. Befarq odamlardan qo‘rq-ular seni 
o‘ldirmaydi ham, sotmaydi ham, fagat ularning jim va beparvo qarab turishi tufayli yer yuzida 
xiyonat va gotilliklar sodir bo‘laveradi”. Yugoridagi fikrlar hozirgi globallashuv davrimizning 
g‘oyat muhim ahamiyatga ega bo‘lgan dolzarb masalalaridan biridir. O‘nib-o‘sib kelayotgan 
yoshlarni ta’lim-tarbiyasida ech birimiz befarq bo‘Imasligimiz, ularni qilayotgan ishlaridan doim 
xabardor bo‘lishimiz kerak. 

XULOSA 

Xulosa qilib aytganda, yosh ijodkor Qobiljon Shermatovning “Buvamning oshqozonidagi 
mamlakat” asari hozirgi davrda sodir bo‘layotgan ijtimoiy muammolar bilan birga bolalar 
tarbiyasida uchraydigan ba’zi bir kamchilklarni an’ana sifatida davom ettirib, sarguzasht-fantast 
badiiy asarlar qatoridan joy oldi. IImiy magqolada o‘zimizning fikrlarga tayangan holda asarda 


qo‘yilgan ba’zi bir kamchiliklarni bildirib o‘tdik . 

